ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1998 σχετικά με κοινή τεχνική προδιαγραφή για ISDN πακετομεταγωγής που χρησιμοποιεί ISDN πρόσβασης πρωτεύοντος ρυθμού [κοινοποιηθείσα υπό τον αριθμό Ε(1998) 1610] (Κείμενο που παρουσιάζει ενδιαφέρον για τον ΕΟΧ) (98/518/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τερματικό εξοπλισμό τηλεπικοινωνιών, τον εξοπλισμό δορυφορικών επίγειων σταθμών, καθώς και την αμοιβαία αναγνώριση της πιστότητας αυτών των εξοπλισμών (1),

Εκτιμώντας:

ότι, η Επιτροπή θέσπισε το μέτρο που προσδιορίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός, και ενέκρινε τη συνοδευτική δήλωση σχετικά με το πεδίο εφαρμογής 7

ότι θα πρέπει να θεσπιστούν τα αντίστοιχα εναρμονισμένα πρότυπα που υλοποιούν τις βασικές απαιτήσεις και τα οποία πρέπει να λάβουν μορφή κοινών τεχνικών κανονισμών 7

ότι προκειμένου να εξασφαλισθεί η συνέχεια της πρόσβασης στην αγορά στους κατασκευαστές είναι απαραίτητο να προβλεφθούν μεταβατικές ρυθμίσεις για τον εξοπλισμό που εγκρίθηκε βάσει εθνικών κανονισμών έγκρισης τύπου 7

ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE (επιτροπή εγκρίσεων τερματικού εξοπλισμού),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η παρούσα απόφαση ισχύει για τερματικό εξοπλισμό ο οποίος προορίζεται για σύνδεση σε δημόσιο δίκτυο τηλεπικοινωνιών και εμπίπτει στο πεδίο εφαρμογής του εναρμονισμένου προτύπου που καθορίζεται στο άρθρο 2 παράγραφος 1.

2. Με την παρούσα απόφαση θεσπίζονται κοινοί τεχνικοί κανονισμοί οι οποίοι καλύπτουν τα τεχνικά χαρακτηριστικά, τις ηλεκτρικές και μηχανικές απαιτήσεις διεπαφής, καθώς και το πρωτόκολλο ελέγχου πρόσβασης που θα πρέπει να παρέχει ο τερματικός εξοπλισμός εφόσον θεωρείται ο κατάλληλος και προορίζεται από τον κατασκευαστή για σύνδεση σε Τ, ή συμπίπτον S και Τ, σημείο αναφοράς πρόσβασης πρωτεύοντος ρυθμού σε διεπαφή δημοσίου δικτύου τηλεπικοινωνιών το οποίο χαρακτηρίζεται ως σημείο πρόσβασης πρωτεύοντος ρυθμού του πανευρωπαϊκού ISDN (Euro-ISDN) και που προορίζεται για συμμετοχή σε κλήσεις που χρησιμοποιεί κατ' αίτηση βασικές υπηρεσίες πακετομεταγωγής.

Άρθρο 2

1. Ο κοινός τεχνικός κανονισμός περιλαμβάνει τα εναρμονισμένα πρότυπα που έχουν καταρτισθεί από τον αρμόδιο οργανισμό τυποποίησης και τα οποία υλοποιούν, κατά το δυνατόν, τις βασικές απαιτήσεις που αναφέρονται στα στοιχεία γ) έως στ) του άρθρου 5 της οδηγίας 98/13/ΕΚ. Αναφορά στο πρότυπο περιλαμβάνεται στο παράρτημα.

2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης συμμορφώνεται προς την κοινή τεχνική προδιαγραφή που αναφέρεται στην παράγραφο 1, τηρεί τις βασικές απαιτήσεις που αναφέρονται στα στοιχεία α) και β) του άρθρου 5 της οδηγίας 98/13/ΕΚ, καθώς και τις απαιτήσεις οποιασδήποτε άλλης εφαρμοστέας οδηγίας και ιδίως των οδηγιών του Συμβουλίου 73/23/ΕΟΚ (2), και 89/336/ΕΟΚ (3) του Συμβουλίου.

Άρθρο 3

Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 10 της οδηγίας 98/13/ΕΚ, όσον αφορά τον τερματικό εξοπλισμό που καλύπτει το άρθρο 1 παράγραφος 1, της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο παράρτημα έπειτα από τη θέση σε ισχύ της παρούσας απόφασης.

Άρθρο 4

1. Τρεις μήνες έπειτα από τη θέση σε ισχύ της παρούσας απόφασης καταργούνται εθνικοί κανονισμοί έγκρισης τύπου που καλύπτουν εξοπλισμό στο πεδίο εφαρμογής του εναρμονισμένου προτύπου που αναφέρεται στο παράρτημα.

2. Επιτρέπεται η συνέχιση της διάθεσης στην εγχώρια αγορά και η θέση σε υπηρεσία τερματικού εξοπλισμού εγκεκριμένου σύμφωνα με τους εν λόγω εθνικούς κανονισμούς έγκρισης τύπου.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 17 Ιουνίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 74 της 12. 3. 1998, σ. 1.

(2) ΕΕ L 77 της 26. 3. 1973, σ. 29.

(3) ΕΕ L 139 της 23. 5. 1989, σ. 19.

ΠΑΡΑΡΤΗΜΑ

Αναφορά στο εφαρμοστέο εναρμονισμένο πρότυπο

Το εναρμονισμένο πρότυπο που αναφέρεται στο άρθρο 2 της απόφασης είναι:

Integrated Services Digital Network (ISDN);

Attachment requirements for packet mode terminal equipment to connect to an ISDN using ISDN primary rate access

[Ψηφιακό δίκτυο ενοποιημένων υπηρεσιών (ISDN) 7 Απαιτήσεις προσάρτησης για τερματικό εξοπλισμό πακετομεταγωγής προς σύνδεση με ISDN που χρησιμοποιεί πρόσβαση ISDN πρωτεύοντος ρυθμού]

ETSI

Ευρωπαϊκό Ινστιτούτο Τηλεπικοινωνιακών Προτύπων

Γραμματεία του ETSI

TBR 34: Δεκέμβριος 1997

(εξαιρουμένων των προλόγων)

Συμπληρωματικές πληροφορίες

Το Ευρωπαϊκό Ινστιτούτο Τηλεπικοινωνιακών Προτύπων αναγνωρίζεται βάσει της οδηγίας 83/189/ΕΟΚ του Συμβουλίου (1).

Το παραπάνω αναφερόμενο εναρμονισμένο πρότυπο εκπονήθηκε κατόπιν εντολής που εκδόθηκε σύμφωνα με τις σχετικές διαδικασίες της οδηγίας 83/189/ΕΟΚ.

Για το πλήρες κείμενο του παραπάνω αναφερόμενου τηλεπικοινωνιακού προτύπου μπορείτε να απευθύνεστε στις διευθύνσεις:

Ευρωπαϊκό Ινστιτούτο Τηλεπικοινωνιακών Προτύπων,

650, Route des Lucioles,

F-06921 Sophia Antipolis Cedex

Ευρωπαϊκή Επιτροπή

DG XIII/A/2 - (Γραφείο 31, 1/7)

Rue de la Loi/Wetstraat 200,

B-1049 Βρυξέλλες

ή σε οποιονδήποτε άλλον οργανισμό υπεύθυνο για τη διάθεση των προτύπων του ETSI. Σχετικός κατάλογος υπάρχει στο Internet, στη διεύθυνση www.ispo.cec.be.

(1) ΕΕ L 109 της 26.4.1983, σ. 8.